In nomine Dei patris omnipotentis filiique ejus Jesu Christi Domini nostri et Spiritus Sancti Paracliti ab utroque procedentis. Notum sit fidelibus cunctis, presentibus atque futuris, quod ego Bernardus dono Deo et sanctis ejus apostolis Petro et Paulo, ad locum Cluniacum, in quo loco domnus Odilo abbas preesse videtur, unam vineam que sita est in villa Rufiaco, terminans undique terra Sancti Petri. Hanc autem donationem facio pro remedio anime mee et parentum meorum, ut nobis pius et misericors dignetur nobis esse Dominus Jesus Christos, sanctorum suorum interventu et precibus. [S. Bernardi, qui fieri et firmare rogavit.] S. Otberti. S. Bernardi. S. Salvieri. S. Sigbaldi. Data per manus Richardi sacerdotis, die sabbati, V kalendas novenbris.